**Pendulum** je austrálsko-britská drum and bassová skupina založená v roku 2002 v austrálskom Perthe trojicou Rob Swire, Gareth McGrillen a Paul Harding. Rob Swire a Gareth McGrillen od roku 2011 tvoria electro housovú dvojicu Knife Party.

Skupina je známa svojou charakteristickou hudbou, ktorá je tvorená miešaním hard rocku s elektronickou hudbou, a to prevažne drum and bassom. Predtým, ako vytvorili skupinu Pendulum, boli Swire a McGrillen členmi metalovej skupiny Xygen. Potom, ako v klube počuli skladbu „Messiah" od dvojice Konflict, začali tvoriť drum and bass. Skupinu Pendulum založili spoločne s Paulom Hardingom, ktorý je DJským veteránom na drum and bassovej scéne. V roku 2003 sa skupina presťahovala do Spojeného kráľovstva. Kým ich debutový album *Hold Your Colour* mal čisto drum and bassový zvuk, skupina odvtedy experimentovala s miešaním ďalších žánrov do ich tvorby, čo je počuť v ich albumoch *In Silico* a *Immersion*. V auguste 2013 oznámil Rob Swire, že nový album by mal byť vydaný „niekedy počas budúceho roku 2014".

História
--------

### Formovanie a začiatky (2002-2004)

Skupina Pendulum bola založená v západoaustrálskom meste Perth a vydala svoju prvú skladbu „Vault" v roku 2003 ako Stranu A z *Kingz of Rollers EP*.

### *Hold Your Colour* (2004-2007)

Po vydaní niekoľkých singlov ako „Spiral/Ulterior Motive" a mnoho ďalších skladieb, vydala v roku 2005 debutový album *Hold Your Colour*. Obzvlášť sa stal jedným z najpopulárnejších drum and bassových albumov všetkých čias. V Spojenom kráľovstve sa predalo 225 000 kópií albumu. V rebríčku UK Albums Chart sa dňa 16. augusta 2008 umiestnil na vrcholnom 16. mieste.

Dizajn obalu albumu vytvoril Vince Peersman, ktorý je jedným z najznámejších grafikov albumov drum and bassovej scény.

Album Hold Your Colour bol opätovne vydaný v roku 2007, pričom mal zmenený zoznam skladieb. Posledné dve skladby „Another Planet" a „Still Grey" boli nahradené skladbami „Blood Sugar" a „Axle Grinder".

### *In Silico* (2007-2009)

Ich druhý album *In Silico* bol vydaný v máji 2008. Jeho vydanie bolo prvou odchýlkou od žánru drum and bass, pričom do svojej tvorby začlenili rockovejší zvuk. Druhý singel z albumu „Propane Nightmares" dosiahol 9. miesto v rebríčku UK Singles Chart a pre skupinu znamenal mainstreamový úspech. V roku 2008 skupina na podporu svojho albumu hrala na mnohých Európskych hudobných festivaloch a takisto mali turné v Severnej Amerike. Koncom roku skupina nahrala koncertné DVD v dňoch 4. a 5. decembra 2008 v Brixton Academy. Toto DVD bolo neskôr vydané v júni 2009.

### *Immersion* (2009-2011)

Skupina Pendulum počas koncertu v Melbourne v roku 2010
Pendulum mali ešte raz turné v Európe, na ktorom ohlásili, že pracujú na treťom štúdiovom albume s názvom *Immersion*. Turné na podporu albumu bolo ohlásené v máji 2010. Album bol vydaný 24. mája 2010. Z albumu bol dňa 3. mája 2010 vydaný prvý singel „Watercolour", ktorý dosiahol 4. miesto v rebríčku UK Singles Chart. Druhý singel z albumu „Witchcraft" bol vydaný dňa 18. júna 2010 a dosiahol 29. miesto v rebríčku UK Singles Chart. Tretí singel z albumu s názvom „The Island" sa nedostal do UK Top 40 a obsadil 41. miesto. Potom, ako získala úspech skladba „Watercolour" chcel Rob Swire vydať skladbu „Ransom", ktorá bola odstránená zo zoznamu skladieb albumu *Immersion* predtým, ako bol album vydaný. Dňa 6. apríla 2011 vydali Pendulum skladbu „Ranson" ako singel prostredníctvom svojej oficiálnej webstránky, pričom celý výťažok z predaja prispel na pomoc Japonsku, ktoré bolo zasiahnuté zemetrasením a cunami. Ako štvrtý singel bola vydaná skladba „Crush" v januári 2011.

### Postup a prestávka (2011-2012)

Dňa 16. júna 2012 oznámil Rob Swire na svojom Twitteri koniec, resp. rozpad skupiny. "*Už žiadne živé vystúpenia, žiadny album vydaný v roku 2013*". Odteraz sa bude Rob venovať len vedľajšiemu projektu Knife Party, ktorá má podľa neho sľubnú budúcnosť. Pendulum tak po svojom desaťročnom účinkovaní, ako live performance skupina prakticky končí, na scéne však zostáva DJský set v zložení Paul "El Hornet" Harding a MC Ben Mount.

### Knife Party

*Bližšie informácie v hlavnom článku: Knife Party*
V roku 2011 Rob Swire a Gareth McGrillen oznámili vo viacerých rozhovoroch vytvorenie projektu zvaného Knife Party. Tento bočný projekt nie je ničím viazaný so skupinou Pendulum a tvorí žánre ako electro house, dubstep a ďalšie klubové štýly. Momentálne je tento projekt pre dvojicu Swire a McGrillen hlavný.

### Možný nový album (2013-2014)

Dňa 22. augusta 2013 bolo cez Twitter oznámené, že popri vydaní albumu Knife Party, možno bude vydaný aj album skupiny Pendulum, a to niekedy v roku 2014.

### 2015-súčasnosť: 10. výročie vydania albumu *Hold Your Colour* a opätovné spojenie

Dňa 20. júla 2015, k 10. výročiu vydania ich debutového albumu *Hold Your Colour* sa Rob Swire vyjadril prostredníctvom Twitteru, že ďakuje fanúšikom za ich podporu a zmenil tiež profilovú fotku za fotku s narodeninovou tortou pod logom skupiny Pendulum s originálnym písmom. Dňa 26. júla 2015 nahral Rob dve videá so starým hudobným materiálom skupiny Pendulum hrajúcim na jeho počítači, na svoju osobnú stránku na Twitteri.

Dňa 16. decembra 2015, bolo ohlásené, že skupina Pendulum bude znovu obnovená v koncertnej podobe pre festival Ultra Music Festival 2016 v Miami.

Dňa 16. septembra 2020, ohlásila skupina Pendulum cez viacero sociálnych sietí premiéru dvoch nových singlov: „Driver" a „Nothing For Free", ktoré boli zverejnené o deň neskôr. Dňa 17. septembra 2020 bol videoklip k singlu „Nothing For Free" nahraný na YouTube.

Dňa 20. mája 2021, ohlásila skupina vydanie nového EP s názvom *Elemental*, ktoré malo premiéru 17. júna 2021, spoločne so skladbou „Louder Than Words".

Členovia
--------

Koncertná zostava
* Rob Swire – hlavné vokály, syntetizátor, gitara, klávesy, basová gitara, produkcia (2002–2014, 2017 - súčasnosť)
* Gareth McGrillen – basová gitara, sprievodný spev, produkcia (2002–2014, 2017 - súčasnosť)
* Ben Mount – MC (2006–2014, 2017 - 2018)
* Peredur ap Gwynedd – gitara (2006–2014, 2017 - súčasnosť)
* KJ Sawka – bicie (2009–2014, 2017 - súčasnosť)

DJ set zostava (Aktívna)
* Paul "El Hornet" Harding – DJ (2002–súčasnosť)

Bývalí členovia
* Paul Kodish – bicie (2006–2009)

* Ben Mount - MC  (2008-2018)

Členovia turné
(Títo členovia vystupovali počas transformácie Pendulum do hudobnej skupiny, pred akvizíciou gitaristu Peredura Ap Gwynedda a MC Bena Mounta ako permanentých členov.)

* Matt White – gitara (2006–2008)
* MC Jakes – MC (2006–2008)

  

Časová os

Diskografia
-----------

*Bližšie informácie v hlavnom článku: Diskografia skupiny Pendulum*
Štúdiové albumy
* *Hold Your Colour* (2005)
* *In Silico* (2008)
* *Immersion* (2010)

Referencie
----------

1. ↑   *Knife Party's Remix of Swedish House Mafia's 'Save The World'* [online]. Rolling Stone, 2. jún 2011, [cit. 2011-06-12]. Dostupné online.
2. ↑   *Pendulum at Contactmusic* [online].. Dostupné online.  *Contactmusic.com*. Retrieved 10 February 2011.
3. ↑   *Pendulum interview* [online]. dnbforum, 23. marec 2003, [cit. 2010-11-20]. Dostupné online.
4. ↑  *Knowledge Magazine* (July 2005, vol. 2 issue 58). Pendulum. *publishing.yudu.com*. Retrieved 9 June 2011.
5. ↑   Pendulum. *Knowledge Magazine*, Júl 2005, roč. 2, čís. 58. Dostupné online [cit. 2011-06-09].
6. ↑
7. ↑  The full Pendulum discography. *Pendulum.com*. Archived on 28 September 2008.
8. ↑   *Live at Brixton at Play.com* [online].. Dostupné online.  *Play.com*. Retrieved 23 July 2010.
9. ↑  Pendulum MySpace blog entry about "Salt in the Wounds". MySpace (26 January 2010). Retrieved 23 July 2010.
10. ↑
11. ↑   *There will also a KP album...* [online]. Twitter - Rob Swire, [cit. 2013-08-25]. Dostupné online.
12. ↑   *A possible new Pendulum album next year...* [online]. Twitter - Rob Swire, [cit. 2013-08-25]. Dostupné online.
13. ↑   *Pendulum on Twitter: "This week marks 10 years since our debut album Hold Your Colour was released. Thank you to everyone who has a place in their heart for it."* [online]. Twitter, [cit. 2015-12-18]. Dostupné online.
14. ↑   *Pendulum on Twitter: "Logo throwback, 2005 style - Rob"* [online]. Twitter, 20. júl 2015, [cit. 2015-12-18]. Dostupné online.
15. ↑   *Pendulum on Twitter: "Actually, here, have a birthday cake too."* [online]. Twitter, 20. júl 2015, [cit. 2015-12-18]. Dostupné online.
16. ↑   *Rob Swire on Twitter: "A 13 year old @Pendulum project in Cubase SX 2.0, playing on a 10 year old virtual machine in 2015 "* [online]. Twitter, 2015-12-18. Dostupné online.
17. ↑   Twitter, 26. júl 2015, [cit. 2015-12-18]. Dostupné online.
18. ↑   *Ultra Music Festival 2016 Phase One Lineup: Eric Prydz, Caribou, Duke Dumont, AlunaGeorge, and More* [online]. Miami New Times, [cit. 2015-12-27]. Dostupné online.
19. ↑   *Pendulum to return with first new music in 10 years this week* [online]. 15. september 2020, [cit. 2020-09-16]. Dostupné online.
20. ↑   Pendulum announce new 'Elemental' EP - out June 17th. *xsnoize.com*, 20. máj 2021. Dostupné online [cit. 2021-05-20].

Iné projekty
------------

Commons
* Spolupracuj na Commons Commons ponúka multimediálne súbory na tému **Pendulum (hudobná skupina)**

Externé odkazy
--------------

* Oficiálna webstránka
* Pendulum na Myspace
* Pendulum (hudobná skupina) na YouTube

Zdroj
-----

*Tento článok je čiastočný alebo úplný preklad článku Pendulum (band) na anglickej Wikipédii.*

| * z
* d
* u
Pendulum |
| --- |
| 
* **Rob Swire**
* **Gareth McGrillen**
* **Paul Harding**
* **Ben Mount**
* **Perry ap Gwynedd**
* **Kevin Sawka**

* Paul Kodish

 |
| Štúdiové albumy | 
* *Hold Your Colour* (2005)
* *In Silico* (2008)
* *Immersion* (2010)

 |
| Živé albumy | 
* *Live at Brixton Academy* (2009)

 |
| Single | 
* „Spiral/Ulterior Motive"
* „Another Planet / Voyager"
* „Back 2 You / Still Grey"
* „Tarantula / Fasten Your Seatbelt"
* „Slam / Out Here"
* „Hold Your Colour (Bipolar Vocal Mix)"
* „Blood Sugar / Axle Grinder"
* „Granite"
* „Propane Nightmares"
* „The Other Side"
* „Showdown"
* „Watercolour"
* „Witchcraft"
* „The Island"
* „Crush"
* „Ransom"

 |
| Súvisiace články | 
* Diskografia
* Breakbeat Kaos
* Knife Party
* Warner Music Group
* *Jungle Sound: The Bassline Strikes Back!*
* *Jungle Sound: Gold*

 |